## Uredba o klasifikaciji radnih mjesta u državnoj služ­bi

### NN 77/2007 (25.7.2007.), Uredba o klasifikaciji radnih mjesta u državnoj služ­bi

# VLADA REPUBLIKE HRVATSKE

2420

Na
temelju članka 74. stavka 6. Zakona o državnim službenicima (»Narodne novine«, br. 92/2005 i 142/2006), Vlada Republike Hrvatske je na
sjednici održanoj 19. srpnja 2007. godine donijela

## UREDBU

### O KLASIFIKACIJI RADNIH MJESTA U DRŽAVNOJ SLUŽBI

1. DIO
UVODNE ODREDBE

*Predmet Uredbe*

Članak 1.

Ovom
Uredbom utvrđuju se radna mjesta u državnoj službi unutar kategorija radnih
mjesta rukovodećih državnih službenika, radnih mjesta viših državnih službenika
i radnih mjesta nižih državnih
službenika (klasifikacija radnih mjesta u državnoj službi).

Standardna mjerila za
klasifikaciju radnih mjesta

Članak 2.

Radna
mjesta unutar svake kategorije državnih službenika klasificiraju se prema
standardnim mjerilima za sva državna tijela.

Standardna
mjerila iz stavka 1. ovog članka su:

–
potrebno stručno znanje,

–
složenost poslova,

–
samostalnost u radu,

–
stupanj suradnje s drugim državnim tijelima i komunikacije sa strankama,

–
stupanj odgovornosti i utjecaj na donošenje odluka.

*Definicija standardnih
mjerila*

Članak 3.

Potrebno
stručno znanje obuhvaća stupanj obrazovanja, znanja, radnog iskustva,
sposobnosti i vještina potrebnih za učinkovito obav­ljanje poslova određenoga radnog mjesta.

Složenost
poslova odražava razinu složenosti zadataka koji se obavljaju u okviru radnog
mjesta i složenost postupaka koji se u njihovu rješavanju primjenjuju, razinu
traženog osobnog doprinosa državnog službenika te opseg poslova radnog mjesta.

Samostalnost
u radu odražava opseg u kojem se zadaci obavljaju u skladu s općim ili specifičnim
smjernicama i uputama nadređenih te opseg nadzora nadređenih potreban u
obavljanju poslova određenoga radnog mjesta.

Stupanj
suradnje s drugim državnim tijelima i komunikacije sa strankama odražava vrstu
i učestalost kontakata koji se ostvaruju prilikom obavljanja poslova određenoga
radnog mjesta te njihov značaj za rad državnog tijela.

Stupanj
odgovornosti i utjecaj na donošenje odluka izražava opseg u kojem poslovi koji
se obavljaju u okviru radnog mjesta imaju utjecaj na provedbu programskih ciljeva
državnog tijela, uključujući odgovornost za obavljanje vlastitih zadataka i
odgovornost vezanu uz određivanje zadataka drugim državnim službenicima te
provođenje nadzora nad njihovom provedbom.

*Objašnjenje uvjeta
potrebnoga stručnog znanja za raspored na radno mjesto*

Članak 4.

Radno
iskustvo na odgovarajućim poslovima u smislu ove Ured­be
je radno iskustvo ostvareno u državnoj službi ili u radnom odnosu izvan državne
službe u odgovarajućoj stručnoj spremi i struci.

Radno
iskustvo na odgovarajućim poslovima za sve kategorije i potkategorije radnih
mjesta državnih službenika utvrđeno je odred­bama ove
Uredbe ili uredbom kojom se uređuje napredovanje u državnoj službi, ako
posebnim propisima za pojedina radna mjesta nije drukčije određeno.

Program
usavršavanja za obavljanje poslova rukovodećih državnih službenika u smislu ove
Uredbe je odgovarajući program završen u skladu s Uredbom o oblicima, načinu i
uvjetima izobrazbe državnih službenika (»Narodne novine« br.
10/07.) u ustrojstvenoj jedinici za stručno usavršavanje i osposobljavanje
državnih službenika središnjeg tijela državne uprave nadležnog za službeničke
odnose.

Istaknuti
rezultati u području od značaja za rad državnog tijela smatraju se osobito:
sudjelovanje u izradi i provedbi strategija i projekata iz djelokruga državnog
tijela, sudjelovanje u izradi zakona i drugih propisa, višegodišnje izvrsno
rješavanje predmeta iz djelokruga državnog tijela, uspješno upravljanje
upravnom organizacijom ili ustrojstvenom jedinicom državnog tijela, objavljeni
znanstveni ili stručni radovi u području državne ili javne uprave ili području
povezanom s djelokrugom državnog tijela, status predavača, mentora i trenera u
skladu s propisima o državnim službenicima i sl.

2. DIO
RADNA MJESTA U
DRŽAVNOJ SLUŽBI

Kategorije radnih mjesta

Članak 5.

Klasifikacija
radnih mjesta u državnoj službi osigurava izvršenje upravljačkih i izvršnih
poslova kroz sljedeće kategorije:

a)
radna mjesta rukovodećih državnih službenika,

b)
radna mjesta viših državnih službenika i

c)
radna mjesta nižih državnih službenika.

*Kategorija radnih mjesta
rukovodećih državnih službenika*

Članak 6.

U
kategoriji radnih mjesta rukovodećih državnih službenika su radna mjesta koja
uključuju ovlaštenja i odgovornosti vezane za upravljanje državnim tijelom,
upravnim organizacijama i unutarnjim ustrojstvenim jedinicama u sastavu
državnih tijela, kreiranje strategija i programa iz nadležnosti državnog tijela
te koordinaciju izrade zakona i drugih propisa.

Radna
mjesta unutar kategorije rukovodećih državnih službenika klasificirana su u
skladu sa ispunjenjem razine standardnih mjerila iz članka 2. ove Uredbe (od
srednje, više, visoke do vrlo visoke razine) u četiri potkategorije uz naznaku
razine potkategorije, i to:

1.
glavni rukovoditelj

2.
viši rukovoditelj

3.
rukovoditelj

4.
niži rukovoditelj.

Glavni rukovoditelj

Članak 7.

Standardna
mjerila za radna mjesta u potkategoriji glavnog rukovoditelja su:

Stručno
znanje: visoka stručna sprema, najmanje pet godina radnog iskustva na
odgovarajućim poslovima, završen program usavršavanja za obavljanje poslova
rukovodećih državnih službenika te istaknuti rezultati u području od značaja za
rad državnog tijela, a osobito uspješno upravljanje upravnom organizacijom ili
ustrojstvenom jedinicom državnog tijela.

Stupanj
složenosti posla koji uključuje doprinos razvoju novih koncepata, rješavanje
strateških zadaća te planiranje, vođenje i koordiniranje povjerenih poslova.

Stupanj
samostalnosti koji uključuje samostalnost u radu i odlučivanju o najsloženijim
stručnim pitanjima, ograničenu samo općim smjernicama vezanim uz utvrđenu
politiku državnog tijela.

Stupanj
odgovornosti koji uključuje odgovornost za zadatke i odluke sa znatnim učinkom
na određivanje politike i njenu pro­vedbu, uključujući široku nadzornu i upravljačku
odgovornost.

Stalna
stručna komunikacija unutar i izvan državnog tijela od utjecaja na provedbu
programa državnog tijela.

*Viši rukovoditelj*

Članak 8.

Standardna
mjerila za radna mjesta u potkategoriji višeg rukovoditelja su:

Stručno
znanje: visoka stručna sprema, najmanje pet godina radnog iskustva na
odgovarajućim poslovima, završen program usavršavanja za obavljanje poslova
rukovodećih državnih službenika te istaknuti rezultati u području od značaja za
rad državnog tijela.

Stupanj
složenosti posla koji uključuje sudjelovanje u stvaranju novih koncepata te
rješavanju strateški značajnih zadaća.

Stupanj
samostalnosti koji uključuje rad i odlučivanje ograničene samo općim
smjernicama i uputama rukovoditelja koji se nalaze na neposredno višem
hijerarhijskom položaju.

Stupanj
odgovornosti koji uključuje odgovornost za zadatke i odluke vezane uz
ustrojstvene jedinice kojima rukovode te izravnu odgovornost za rukovođenje
njima.

Redovne
stručne komunikacija koje uključuju kontakte unutar i izvan državnog tijela s
povremenim doprinosom provedbi programa državnog tijela.

*Rukovoditelj*

Članak 9.

Standardna
mjerila za radna mjesta u potkategoriji rukovoditelja su:

Stručno
znanje: visoka stručna sprema, najmanje pet godina radnog iskustva na
odgovarajućim poslovima te završen program usavršavanja za obavljanje poslova
rukovodećih državnih službenika.

Stupanj
složenosti posla koji uključuje pružanje potpore osobama na višim rukovodećim
položajima u osiguranju pravilne primjene novih mjera te smjernica u rješavanju
strateški važnih zadaća.

Stupanj
samostalnosti koji uključuje samostalnost u radu koja je ograničena povremenim
nadzorom i pomoći nadređenog pri rješavanju složenih stručnih problema.

Stupanj
odgovornosti uključuje odgovornost za pravilnu primjenu metodologije rada,
postupaka i stručnih tehnika te odgovornost za rukovođenje odgovarajućim
ustrojstvenim jedinicama.

Stupanj
učestalosti stručnih komunikacija koji uključuje kon­takte
unutar i izvan državnog tijela u svrhu pružanja savjeta te prikupljanja ili
razmjene važnih informacija.

*Niži rukovoditelj*

Članak 10.

Standardna
mjerila za radna mjesta u potkategoriji nižeg rukovoditelja su:

Stručno
znanje za radna mjesta 1. i 2. razine potkategorije: visoka stručna sprema,
najmanje četiri godine radnog iskustva na odgovarajućim poslovima; za radna
mjesta kapetan ispostave lučke kapetanije II, kapetan kapetanije II,
predstojnik carinske ispostave III i voditelj carinskog odjeljka I: viša
stručna sprema i najmanje jedna godina radnog iskustva na odgovarajućim
poslovima.

Stručno
znanje za radna mjesta 3. razine potkategorije: stupanj prvostupnika
ili stručnog prvostupnika, viša/srednja stručna
sprema, najmanje četiri godine radnog iskustva na odgovarajućim poslovima.

Stupanj
složenosti posla koji uključuje potporu državnim službenicima u rješavanju
složenih zadaća.

Stupanj
samostalnosti koji uključuje samostalnost u radu koja je ograničena češćim
nadzorom i pomoći nadređenog pri rješavanju stručnih problema.

Stupanj
odgovornosti koji uključuje odgovornost za rukovođenje odgovarajućim ustrojstvenim
jedinicama.

Stupanj
učestalosti stručnih komunikacija koji uključuje kon­takte
unutar i izvan državnog tijela u svrhu prikupljanja ili razmjene informacija.

*Kategorija radnih mjesta
viših državnih službenika*

Članak 11.

U
kategoriji radnih mjesta viših državnih službenika su radna mjesta koja
uključuju izradu i provedbu strategija i programa, zakona i drugih propisa,
inspekcijske poslove, poslove unutarnjeg nadzora i revizije te rješavanje
upravnih i ostalih predmeta iz nadležnosti državnih tijela.

Radna
mjesta unutar kategorije viših državnih službenika klasificirana su u skladu sa
ispunjenjem razine standardnih mjerila iz članka 2. ove Uredbe (od srednje,
više do visoke razine) u pet pot­kategorija, i to:

1.
glavni savjetnik

2.
viši savjetnik – specijalist

3.
viši savjetnik

4.
savjetnik

5.
viši stručni suradnik.

*Glavni savjetnik*

Članak 12.

Standardna
mjerila za radna mjesta u potkategoriji glavnog savjetnika su:

Stručno
znanje: visoka stručna sprema, najmanje pet godina radnog iskustva na
odgovarajućim poslovima te istaknuti rezultati u području od značaja za rad
državnog tijela, a osobito sudjelovanje u izradi i provedbi strategija i
projekata iz djelokruga državnog tijela, sudjelovanje u izradi zakona,
objavljeni znanstveni ili stručni radovi u području državne ili javne uprave
ili području povezanom s djelokrugom državnog tijela.

Stupanj
složenosti posla koji uključuje složene zadatke izrada i provedba strategija,
programa, zakona i drugih propisa te pružanja savjeta i stručne pomoći državnim
službenicima i državnim dužnosnicima u poslovima iz djelokruga državnog tijela.

Stupanj
samostalnosti koji uključuje rad u skladu s općim uputama rukovodećeg
službenika.

Stupanj
odgovornosti koji uključuje odgovornost za pravilnu primjenu metodologije rada,
postupaka i stručnih tehnika te donošenja odluka od utjecaja za rad državnog
tijela.

Stupanj
učestalosti stručnih komunikacija koji uključuje stalne kontakte unutar i izvan
državnog tijela u svrhu pružanja savjeta i pomoći u rješavanju pitanja iz
djelokruga jednog ili više državnih tijela.

*Viši savjetnik –
specijalist*

Članak 13.

Standardna
mjerila za radna mjesta u potkategoriji višeg savjetnika – specijaliste su:

Stručno
znanje: visoka stručna sprema, najmanje pet godina radnog iskustva na
odgovarajućim poslovima, od čega najmanje četiri na najsloženijim poslovima iz
odgovarajućega upravnog područja te istaknuti rezultati u području od značaja
za rad državnog tijela.

Stupanj
složenosti posla koji uključuje složene zadatke izrada i provedbe strategija,
programa, zakona i drugih propisa te pružanja savjeta i stručne pomoći državnim
službenicima u poslovima iz određenog (upravnog) područja iz djelokruga
državnog tijela.

Stupanj
samostalnosti koji uključuje rad u skladu s općim i specifičnim uputama
rukovodećeg službenika.

Stupanj
odgovornosti koji uključuje odgovornost za pravilnu primjenu metodologije rada,
postupaka i stručnih tehnika te donošenja odluka od značaja za (upravno)
područje iz djelokruga držav­nog
tijela.

Stupanj
učestalosti stručnih komunikacija koji uključuje stalne kontakte unutar i izvan
državnog tijela u svrhu pružanja savjeta.

*Viši savjetnik*

Članak 14.

Standardna
mjerila za radna mjesta u potkategoriji višega savjetnika su:

Stručno
znanje: visoka stručna sprema, najmanje četiri godina radnog iskustva na
odgovarajućim poslovima, od čega najmanje dvije godine rješavanja na
najsloženijim poslovima iz odgovarajućeg upravnog područja (za radna mjesta 1.
razine potkategorije), odnosno visoka stručna sprema, najmanje četiri godina
radnog iskustva na odgovarajućim poslovima (za radna mjesta 2. razine
potkategorije).

Stupanj
složenosti koji uključuje izradu normativnih tekstova, te rješavanje složenijih
problema i zadataka.

Stupanj
samostalnosti koji uključuje povremeni nadzor te opće i specifične upute rukovodećeg
službenika.

Stupanj
odgovornosti koji uključuje odgovornost za pravilnu primjenu metodologije rada,
postupaka i stručnih tehnika te proved­be odluka iz odgovarajućeg (upravnog) područja.

Stupanj
stručne komunikacije koji uključuje kontakte unutar državnog tijela i izvan
državnog tijela u svrhu prikupljanja i razmjene informacija.

*Savjetnik*

Članak 15.

Standardna
mjerila za radna mjesta u potkategoriji savjetnika su:

Stručno
znanje: visoka stručna sprema, najmanje tri godine radnog iskustva na odgovarajućim
poslovima.

Stupanj
složenosti koji uključuje suradnju u izradi normativnih tekstova, te rješavanje
problema uz upute i nadzor rukovodećeg službenika.

Stupanj
samostalnosti koji uključuje češći nadzor te opće i specifične upute
rukovodećeg službenika.

Stupanj
odgovornosti koji uključuje odgovornost za pravilnu primjenu metodologije rada,
postupaka i stručnih tehnika i provedbu pojedinačnih odluka.

Stupanj
stručne komunikacije koji uključuje kontakte unutar državnog tijela i izvan
državnog tijela u svrhu prikupljanja ili razmjene informacija.

*Viši stručni suradnik*

Članak 16.

Standardna
mjerila za radna mjesta u potkategoriji višega stručnog suradnika su:

Stručno
znanje: visoka stručna sprema, najmanje jedna godina radnog iskustva na
odgovarajućim poslovima ili stupanj prvostupnika ili
stručnog prvostupnika i najmanje četiri godine radnog
iskustva na odgovarajućim poslovima.

Stupanj
složenosti posla koji uključuje stalne složenije poslove unutar državnog
tijela.

Stupanj
samostalnosti koji uključuje obavljanje poslova uz redoviti nadzor i upute
nadređenog službenika.

Stupanj
odgovornosti koji uključuje odgovornost za pravilnu primjenu utvrđene
metodologije rada, postupaka i stručnih tehnika.

Stupanj
stručnih komunikacija koji uključuje komunikaciju unutar nižih ustrojstvenih
jedinica te povremenu komunikaciju izvan državnog tijela u svrhu prikupljanja
ili razmjene informacija.

*Kategorija radnih mjesta
nižih državnih službenika*

Članak 17.

U
kategoriji radnih mjesta nižih državnih službenika su radna mjesta koja
obuhvaćaju izvršavanje uobičajenih upravnih i stručnih zadataka u državnim
tijelima.

Radna
mjesta unutar kategorije nižih državnih službenika klasificirana su u skladu sa
ispunjenjem razine standardnih mjerila iz članka 2. ove Uredbe (od niske, niže
do srednje razine) u tri potkategorije i to:

1.
stručni suradnik

2.
viši referent

3.
referent.

*Stručni suradnik*

Članak 18.

Standardna
mjerila za radna mjesta u potkategoriji stručnog suradnika su:

Stručno
znanje: stupanj prvostupnika ili stručnog prvostupnika i najmanje jedna godina radnog iskustva na
odgovarajućim poslovima ili viša stručna sprema, najmanje četiri godine radnog
iskustva na odgovarajućim poslovima; za radno mjesto administrativni tajnik
dužnosnika: najmanje srednja stručna sprema i najmanje pet godina radnog
iskustva na odgovarajućim poslovima; za radno mjesto carinik II i poreznik II:
viša stručna sprema i najmanje jedna godina radnog iskustva na odgovarajućim
poslovima.

Stupanj
složenosti koji uključuje manje složene poslove s međusobno povezanim
različitim zadaćama u čijem rješavanju se primjenjuju utvrđene metode rada,
postupci ili stručne tehnike.

Stupanj
samostalnosti koji je ograničen povremenim nadzorom i uputama od strane
nadređenog službenika.

Stupanj
odgovornosti koji uključuje odgovornost za ispravnu primjenu specificirane
metodologije rada, postupaka i stručnih teh­nika.

Stupanj
stručne komunikacije koji uključuje kontakte uglav­nom unutar državnog tijela, a povremeno i izvan državnog
tijela, u prikupljanju ili razmjeni informacija.

*Viši referent*

Članak 19.

Standardna
mjerila za radna mjesta u potkategoriji višeg referenta su:

Stručno
znanje: viša stručna sprema, najmanje jedna godina radnog iskustva na
odgovarajućim poslovima ili srednja stručna sprema, najmanje šest godina radnog
iskustva na odgovarajućim poslovima; za radno mjesto carinik III i poreznik
III: srednja stručna sprema i najmanje jedna godina radnog iskustva na
odgovarajućim poslovima.

Stupanj
složenosti koji uključuje izričito određene i rutinske poslove koji zahtijevaju
primjenu utvrđene metodologije rada, postupaka i stručnih tehnika.

Stupanj
samostalnosti koji uključuje redovan nadzor nadređenog službenika te njegove
upute za rješavanje relativno složenih stručnih rutinskih problema.

Stupanj
odgovornosti koji uključuje pravilnu primjenu utvrđene metodologije rada,
postupaka i stručnih tehnika.

Stupanj
stručnih komunikacija koji uključuje komunikaciju unutar nižih ustrojstvenih
jedinica, a povremeno i izvan državnog tijela, ukoliko je potrebno prikupiti
ili razmijeniti podatke.

*Referent*

Članak 20.

Standardna
mjerila za radna mjesta u potkategoriji referenta su:

Stručno
znanje: srednja stručna sprema, najmanje jedna godina radnog iskustva na
odgovarajućim poslovima.

Stupanj
složenosti koji uključuje jednostavne rutinske poslove.

Stupanj
samostalnosti koji uključuje stalni nadzor i upute nadređenog službenika.

Stupanj
odgovornosti koji uključuje odgovornost za pravilnu primjenu utvrđene
metodologije rada i postupaka.

Stupanj
stručnih komunikacija koji uključuje kontakte unutar nižih ustrojstvenih
jedinica državnog tijela.

*Posebne odredbe za
državne službenike u pravosudnim tijelima*

Članak 21.

Radna
mjesta državnih službenika u pravosudnim tijelima klasificiraju se u
kategorije, potkategorije i razine potkategorija odgovarajućom primjenom
standardnih mjerila utvrđenih ovom Uredbom i mjerilima utvrđenim posebnim
propisima.

Posebne odredbe za
državne službenike koji obavljaju inspekcijske poslove

Članak 22.

Radna
mjesta državnih službenika koji obavljaju inspekcijske poslove klasificiraju se
u kategorije, potkategorije i razine potkategorija odgovarajućom primjenom
standardnih mjerila utvrđenih ovom Uredbom i mjerilima utvrđenim posebnim
propisima.

*Posebne odredbe za
službenike u Ustavnom sudu Republike Hrvatske*

Članak 23.

Radna
mjesta službenika u Ustavnom sudu Republike Hrvatske klasificiraju se u
kategorije, potkategorije i razine potkategorija odgovarajućom primjenom
standardnih mjerila utvrđenih ovom Uredbom te mjerila utvrđenih Poslovnikom
Ustavnog suda i na temelju njega donesenim općim aktima Ustavnog suda.

*Ograničenja broja radnih
mjesta*

Članak 24.

Radna
mjesta glavnog savjetnika i glavnog inspektora, u pot­kategoriji
glavnog savjetnika, mogu se utvrditi samo u sjedištu središnjih tijela državne
uprave i to po jedno radno mjesto glavnog savjetnika, odnosno glavnog
inspektora u pojedinom upravnom području iz djelokruga tijela.

Radna
mjesta višeg savjetnika-specijaliste i višeg inspektora--specijaliste, u
potkategoriji višeg savjetnika-specijaliste, mogu se utvrditi samo u sjedištu
središnjih tijela državne uprave.

Iznimno,
uz prethodno odobrenje središnjeg tijela državne uprave nadležnog za
službeničke odnose, radna mjesta iz stavka 2. ovoga članka mogu se utvrditi i
izvan sjedišta središnjih tijela državne uprave.

*Popis radnih mjesta*

Članak 25.

Radna
mjesta u državnoj službi klasificirana su u odgovarajuće kategorije i
potkategorije, s naznakom razine potkategorije, u Popisu radnih mjesta u
državnoj službi odgovarajućom primjenom standardnih mjerila iz članaka 6. do
22. ove Uredbe.

Popis
radnih mjesta u državnoj službi sastavni je dio ove Uredbe.

Radna
mjesta koja su u Popisu radnih mjesta u državnoj službi označena brojevima I –
III utvrdit će se u pravilnicima o unutarnjem redu državnih tijela na način
propisan Pravilnikom o jedinstvenim standardima i mjerilima za određivanje
naziva i opisa radnih mjesta u državnoj službi.

Radna
mjesta predstojnika ureda Vlade I i II te zamjenika
predstojnika ureda Vlade I i II utvrdit će se odlukom
Vlade.

Radna
mjesta pomoćnika predstojnika i voditelja ispostave ureda državne uprave u
županiji I i II utvrdit će se odlukom Vlade, na
prijedlog središnjeg tijela državne uprave nadležnog za službeničke odnose.

*Postupak preispitivanja
primjene standardnih mjerila*

Članak 26.

Središnje
tijelo državne uprave nadležno za službeničke odnose, odnosno središnje tijelo
državne uprave nadležno za poslove pravosuđa, u postupku davanja prethodne
suglasnosti na pravilnike o unutarnjem redu temeljem Zakona o državnim
službenicima preispitat će da li su državna tijela pri utvrđivanju radnih
mjesta primjenjivala standardna mjerila propisana ovom Uredbom za kategorije i
potkategorije radnih mjesta u državnoj službi.

*Vježbenici*

Članak 27.

Osobe
koje se primaju u državnu službu bez radnog iskustva, raspoređuju se u svojstvu
vježbenika na odgovarajuće radno mjesto, i to:

–
vježbenici visoke stručne spreme – na radno mjesto višeg stručnog suradnika;

–
vježbenici stručne spreme prvostupnika ili stručnog
prvo­stupnika – na radno mjesto stručnog suradnika,

–
vježbenici više stručne spreme – na radno mjesto višeg referenta;

–
vježbenici srednje stručne spreme – na radno mjesto referenta.

Sudački
vježbenici raspoređuju se u skladu s posebnim propisima.

3. DIO
PRIJELAZNE I
ZAVRŠNE ODREDBE

Rok za usklađivanje i
donošenje pravilnika o unutarnjem redu

Članak 28.

Najkasnije
do 1. ožujka 2008. godine državna tijela provest će analizu poslova radnih
mjesta i izraditi pravilnike o unutarnjem redu s novim opisima radnih mjesta
sukladno ovoj Uredbi i Pravilniku o jedinstvenim standardima i mjerilima za
određivanje naziva i opisa radnih mjesta u državnoj službi.

U
analizi poslova radnih mjesta obvezno je sudjelovanje držav­nog službenika koji je završio edukaciju za analizu poslova
(analitičar poslova).

Ako
državno tijelo nema službenika koji je završio edukaciju za analizu poslova,
središnje tijelo državne uprave nadležno za službeničke odnose uputit će u to
tijelo, radi analize poslova, nekog od službenika s liste analitičara poslova.

Pravilnici
o unutarnjem redu svih državnih tijela, usklađeni s odredbama ove Uredbe,
stupaju na snagu danom stupanja na snagu posebnog zakona kojim će se urediti
plaće državnih službenika.

*Raspored državnih
službenika u prijelaznom razdoblju*

Članak 29.

Do
stupanja na snagu posebnog zakona kojim će se urediti plaće državnih službenika
raspored državnih službenika na radna mjesta obavljat će se u skladu s važećim
pravilnicima o unutarnjem redu i Uredbom o nazivima radnih mjesta i
koeficijentima složenosti poslova u državnoj službi (»Narodne novine«, br. 37/2001, 38/2001 – isp.,
71/2001, 89/2001, 112/2001, 7/2002, – isp., 17/2003,
197/2003, 21/2004, 25/2004 – isp., 66/2005 i
131/2005) na način da su:

–
uvjeti za višega upravnog savjetnika, višeg inspektora, višega stručnog
savjetnika i višega informatičkog savjetnika: visoka stručna sprema, najmanje
četiri godina radnog iskustva na odgovarajućim poslovima;

–
uvjeti za upravnog savjetnika, inspektora, stručnog savjetnika i informatičkog
savjetnika: visoka stručna sprema, najmanje tri godine radnog iskustva na
odgovarajućim poslovima;

–
uvjeti za samostalnoga upravnog referenta, stručnog suradnika i informatičkog
suradnika: visoka stručna sprema, najmanje jedna godina radnog iskustva na
odgovarajućim poslovima;

–
uvjeti za inspektora II vrste: viša stručna sprema, najmanje četiri godine
radnog iskustva na odgovarajućim poslovima;

–
uvjeti za višega upravnog referenta, višega stručnog referenta i višega
informatičkog referenta: viša stručna sprema, najmanje jedna godina radnog
iskustva na odgovarajućim poslovima;

–
uvjeti za upravnog referenta, stručnog referenta, informatičkog referenta,
administrativnog referenta, administrativnog tajnika, daktilografa, ekonoma i
računovodstvenog referenta: srednja stručna sprema, najmanje jedna godina
radnog iskustva na odgovarajućim poslovima.

*Državni službenici s
radnim iskustvom na poslovima upravljanja*

Članak 30.

Državni
službenici koji će na dan stupanja na snagu ove Ured­be
imati najmanje šest godina radnog iskustva u državnoj službi, od čega najmanje
tri godine na radnom mjestu načelnika odjela ili višem, kod rasporeda na radna
mjesta iz potkategorija glavnog rukovoditelja, višeg rukovoditelja ili
rukovoditelja, nisu u obvezi završavanja programa usavršavanja za obavljanje
poslova rukovodećih državnih službenika.

*Rok za završavanje
programa usavršavanja za obavljanje poslova rukovodećih državnih službenika*

Članak 31.

Na
radna mjesta rukovodećih državnih službenika mogu se do 31. prosinca 2008.
godine rasporediti i državni službenici koji nemaju završen program
usavršavanja za obavljanje poslova rukovodećih državnih službenika, uz uvjet da
potrebni program usavršavanja završe u roku od jedne godine od dana kada su
započeli s njegovim pohađanjem u skladu s općim godišnjim provedbenim planom
izobrazbe državnih službenika središnjeg tijela državne uprave nadležnog za
službeničke odnose.

Ako
državni službenici iz stavka 1. ovoga članka ne završe program usavršavanja u
propisanom roku, rasporedit će se na drugo radno mjesto za koje ispunjavaju
uvjete.

*Analitička procjena
radnih mjesta*

Članak 32.

Nakon
stupanja na snagu pravilnika o unutarnjem redu državnih tijela usklađenih s odredbama ove Uredbe provest će se
analitička procjena radnih mjesta u državnoj službi.

Analitičku
procjenu iz stavka 1. ovog članka provest će stručno povjerenstvo sastavljeno
od predstavnika više državnih tijela, koje imenuje Vlada Republike Hrvatske.

Na
temelju rezultata analitičke procjene povjerenstvo će predložiti Vladi novu
klasifikaciju radnih mjesta u potkategorije i razine potkategorije sukladno
standardnim mjerilima iz ove Uredbe (usklađivanje Popisa radnih mjesta u
državnoj službi).

Vlada
Republike Hrvatske uskladit će Popis radnih mjesta u državnoj službi s
rezultatima analitičke procjene radnih mjesta najkasnije do 31. prosinca 2008.
godine.

*Stupanje na snagu*

Članak 33.

Ova
Uredba stupa na snagu osmog dana od dana objave u »Narodnim novinama«.

Klasa:
120-02/07-01/05

Urbroj: 5030109-07-1

Zagreb,
19. srpnja 2007.

Potpredsjednica Vlade

i ministrica obitelji, branitelja i

međugeneracijske solidarnosti

**Jadranka Kosor, dipl. iur.,
v. r.**

POPIS
RADNIH MJESTA U DRŽAVNOJ SLUŽBI

|  |  |
| --- | --- |
| **Potkategorija – glavni rukovoditelj** | **Razina  potkategorije** |
| predstojnik ureda Vlade I | 1. |
| zamjenik tajnika Vlade |
| zastupnik Vlade Republike Hrvatske pred Europskim sudom za ljudska prava |
| tajnik ministarstva |
| ravnatelj (direktor) u ministarstvu |
| zamjenik državnog tajnika središnjega državnog ureda |
| zamjenik ravnatelja državne upravne organizacije |
| zamjenik glavnog inspektora Državnog inspektorata |
|  |  |
| **Potkategorija – viši rukovoditelj** |  |
| predstojnik ureda Vlade II | 1. |
| zamjenik zastupnika Vlade Republike Hrvatske pred Europskim sudom za ljudska prava |  |
| pomoćnik ravnatelja državne upravne organizacije |  |
| pomoćnik glavnog inspektora Državnog inspektorata |  |
| pomoćnik ravnatelja upravne organizacije (Porezna uprava, Carinska uprava, Financijska policija, Devizni inspektorat) |  |
| zamjenik predstojnika ureda Vlade I |  |
| pomoćnik tajnika Vlade |  |
| predstojnik ureda državne uprave u županiji |  |
| predstojnik Ureda predsjednika Ustavnog suda RH |  |
| predstojnik Ureda predsjednika Vrhovnog suda RH |  |
| predstojnik Ureda potpredsjednika Hrvatskoga sabora |  |
| pomoćnik tajnika Hrvatskoga sabora |  |
| pomoćnik tajnika Ureda predsjednika RH |  |
| predstojnik Ureda za sprječavanje pranja novca |  |
| pročelnik područnog ureda Porezne uprave I |  |
| pročelnik carinarnice I |  |
| načelnik samostalne sektora/službe |  |
| načelnik sektora/službe |  |
|  |  |
| voditelj ureda ili službe u Stručnoj službi Hrvatskoga sabora | 2. |
| zamjenik predstojnika ureda Vlade II |  |
| zamjenik predstojnika Ureda predsjednika Hrvatskoga sabora |  |
| tajnik Državnog odvjetništva RH |  |
| pomoćnik predstojnika Ureda za sprječavanje pranja novca |  |
| načelnik postaje Financijske policije |  |
| pročelnik područnog ureda Porezne uprave II |  |
| pomoćnik pročelnika područnog ureda Porezne uprave I |  |
| pročelnik carinarnice II |  |
| pomoćnik pročelnika carinarnice I |  |
| načelnik odjela u središnjem tijelu državne uprave – u sjedištu |  |
| načelnik odjela inspekcijskih poslova |  |
| tajnik kabineta ministra |  |
| pročelnik područne jedinice inspekcijskih  poslova I |  |
| načelnik uprave za obranu |  |
| upravitelj kaznionice |  |
| upravitelj zatvora |  |
| upravitelj odgojnog zavoda |  |
| lučki kapetan I |  |
|  |  |
| **Potkategorija – rukovoditelj** |  |
| zamjenik predstojnika ureda državne uprave u županiji | 1. |
| tajnik kabineta državnog tajnika središnjega držav­nog ureda |  |
| tajnik kabineta ravnatelja državne upravne organizacije/glavnog inspektora Državnog inspektorata |  |
| pomoćnik predstojnika ureda državne uprave u županiji I |  |
| pročelnik područnog ureda Porezne uprave III |  |
| pročelnik carinarnice III |  |
| pomoćnik pročelnika područnog ureda Porezne uprave II |  |
| pomoćnik pročelnika carinarnice II |  |
| voditelj ispostave Porezne uprave I |  |
| predstojnik carinske ispostave I |  |
| glavni konzervator |  |
| pročelnik Konzervatorskog odjela |  |
| zamjenik glavnoga vatrogasnog zapovjednika |  |
| zamjenik zapovjednika civilne zaštite RH |  |
| zamjenik glavnog nadzornika sustava 112 |  |
| lučki kapetan II |  |
| kapetan kapetanije I |  |
| voditelj Nacionalne središnjice za usklađivanje traganja i spašavanja na moru, nadzor i upravljanje pomorskim prometom |  |
| pomoćnik upravitelja kaznionice |  |
| pomoćnik upravitelja zatvora |  |
| pročelnik područnog ureda za katastar |  |
| pomoćnik upravitelja odgojnog zavoda |  |
|  |  |
| načelnik odjela – ostali | 2. |
| voditelj ispostave Porezne uprave II |
| pomoćnik pročelnika područnog ureda Porezne uprave III |  |
| pomoćnik pročelnika carinarnice III |  |
| predstojnik carinske ispostave II |  |
| pomoćnik predstojnika ureda državne uprave u županiji II |  |
| pročelnik područne jedinice inspekcijskih  poslova II |  |
| pomoćnik glavnoga vatrogasnog zapovjednika |  |
| pomoćnik glavnog nadzornika sustava 112 |  |
| načelnik Centra za obuku i specijalističko usavršavanje (Državna uprava za zaštitu i spašavanje – u daljnjem tekstu: DUZS) |  |
| upravitelj Centra za izobrazbu službenika zatvorskog sustava |  |
| načelnik Centra za razvoj i ispitivanje tehnike (DUZS) |  |
| pročelnik područnog ureda I (DUZS) |  |
| zamjenik načelnika uprave za obranu |  |
| načelnik Vatrogasne škole |  |
| tajnik Upravnog suda RH |  |
| tajnik Visokoga prekršajnog suda RH |  |
| tajnik Visokoga trgovačkog suda RH |  |
| tajnik Ureda pučkog pravobranitelja |  |
| predstojnik ureda za obranu |  |
| predsjednik novačkog povjerenstva |  |
| voditelj odsjeka inspekcijskih poslova I |  |
|  |  |
| **Potkategorija – niži rukovoditelj** |  |
| voditelj odsjeka – ostali | 1. |
| pročelnik područnog ureda II u DUZS |  |
| kapetan ispostave lučke kapetanije I |  |
| glavni istražitelj (zračni promet) |  |
| voditelj ispostave ureda državne uprave u  županiji I |  |
|  |  |
| voditelj ispostave/pododsjeka (VSS) | 2. |
| voditelj ispostave ureda državne uprave u  županiji II |  |
| zapovjednik državne intervencijske postrojbe u DUZS |  |
| tajnik suda – ostali |  |
| predstojnik carinske ispostave III |  |
| voditelj carinskog odjeljka I |  |
| kapetan ispostave lučke kapetanije II |  |
| kapetan kapetanije II |  |
| voditelj gradskog centra 112 |  |
| zapovjednik straže Hrvatskoga sabora |  |
|  |  |
| voditelj pododsjeka/odjeljka – ostali | 3. |
| šef Službe administrativnih, općih, tehničkih i pomoćnih poslova (stručna služba Vlade) |  |
| zamjenik šefa Službe administrativnih, općih, tehničkih i pomoćnih poslova (stručna služba Vlade) |  |
| voditelj matičnog ureda |  |
| voditelj niže ustrojstvene jedinice u pravosudnim tijelima |  |
| kapetan ispostave lučke kapetanije III |  |
| zapovjednik broda |  |
| zamjenik zapovjednika straže Hrvatskoga sabora |  |
| voditelj carinskog odjeljka II |  |
| voditelj smjene carinske ispostave I i II |  |
| voditelj smjene carinske ispostave III |  |
| voditelj smjene carinskog odjeljka |  |
|  |  |
| **Potkategorija – glavni savjetnik** |  |
| glavni savjetnik | 1. |
| savjetnik predsjednika Vlade |  |
| savjetnik predsjednika Hrvatskoga sabora |  |
| glavni inspektor |  |
| profesionalni diplomat – veleposlanik |  |
| viši sudski savjetnik u Vrhovnom sudu RH |  |
|  |  |
| savjetnik potpredsjednika Vlade | 2. |
| sudski savjetnik u Vrhovnom sudu RH |  |
| savjetnik ministra |  |
| savjetnik u Uredu za zakonodavstvo I |  |
| glasnogovornik u središnjim državnim tijelima – u sjedištu |  |
| savjetnik potpredsjednika Hrvatskoga sabora |  |
| savjetnik pučkog pravobranitelja |  |
| profesionalni diplomat – opunomoćeni ministar |  |
| viši savjetnik u Državnom odvjetništvu RH |  |
|  |  |
| **Potkategorija – viši savjetnik – specijalist** |  |
| viši savjetnik – specijalist I | 1. |
| viši inspektor – specijalist |  |
| savjetnik u Uredu za zakonodavstvo II |  |
| savjetnik zastupnika Vlade pred Europskim sudom za ljudska prava |  |
| viši savjetnik – tajnik radnog tijela Hrvatskog sabora |  |
| viši sudski savjetnik (Upravni sud, Visoki trgovački sud i Visoki prekršajni sud) |  |
| savjetnik u Uredu pučkog pravobranitelja |  |
| savjetnik u Državnom odvjetništvu RH |  |
| profesionalni diplomat – ministar savjetnik |  |
| glasnogovornik – ostali |  |
|  |  |
| sudski savjetnik (Upravni sud, Visoki prekršajni sud, Visoki trgovački sud) | 2. |
| savjetnik I u Tajništvu Vlade |  |
| viši sudski savjetnik u županijskom sudu |  |
| viši savjetnik u županijskom državnom odvjetništvu |  |
| viši savjetnik – specijalist II (najsloženiji poslovi: rješavanja u II-stupanjskom upravnom postupku, izrade pravnih propisa, upravnog nadzora, poslova koordinacije unutarnje financijske kontrole i revizije, specijaliziranih ekonomsko-financijskih poslova, informatičkih poslova) |  |
| viši inspektor I |  |
| viši unutarnji revizor |  |
| viši kontrolor plovidbenosti zrakoplova |  |
| profesionalni diplomat – diplomatski savjetnik |  |
|  |  |
| **Potkategorija – viši savjetnik** |  |
| viši savjetnik I (najsloženiji poslovi rješavanja u I-stupanjskom upravnom postupku) | 1. |
| savjetnik u Tajništvu Vlade i uredima Vlade |  |
| liječnik specijalist u kaznenom tijelu |  |
| glavni nadzornik pravosudne policije |  |
| viši inspektor II |  |
| savjetnik u Stručnoj službi Hrvatskoga sabora |  |
| savjetnik u Uredu predsjednika |  |
| viši sudski savjetnici (trgovački, općinski i prekršajni sudovi) |  |
| viši savjetnik u općinskom državnom odvjetništvu |  |
| kontrolor plovidbenosti zrakoplova |  |
| samostalni nadzornik u DUZS |  |
| unutarnji revizor |  |
| nadzornik za unutarnje poslove (MUP) |  |
| projektant policijske tehnike |  |
| profesionalni diplomat – I tajnik |  |
|  |  |
| viši savjetnik II (ostali poslovi) | 2. |
| profesionalni diplomat – II tajnik |  |
| sudski savjetnik – ostali |  |
| savjetnik u državnom odvjetništvu – ostali |  |
| liječnik u kaznenom tijelu |  |
| veterinar u kaznenom tijelu |  |
| viši samostalni nadzornik pravosudne policije |  |
| viši školski nadzornik |  |
| oblasni sinoptičar I |  |
| nastavnik srednje policijske škole |  |
| inspektor |  |
| poreznik I |  |
| carinik I |  |
| zrakoplovno-tehnički specijalist |  |
| koordinator slotova |  |
|  |  |
| **Potkategorija – savjetnik** |  |
| savjetnik | 1. |
| profesionalni diplomat – III tajnik |  |
| stručni suradnik u sudu |  |
| stručni suradnik u državnom odvjetništvu |  |
| samostalni nadzornik pravosudne policije |  |
| školski nadzornik |  |
| oblasni sinoptičar II |  |
| pomoćni unutarnji revizor |  |
|  |  |
| **Potkategorija – viši stručni suradnik** |  |
| viši stručni suradnik | 1. |
| profesionalni diplomat –  attache |  |
| ovlašteni zemljišnoknjižni referent I |  |
| viši nadzornik pravosudne policije |  |
|  |  |
| **Potkategorija – stručni suradnik** |  |
| stručni suradnik | 1. |
| inspektor II |  |
| carinik II |  |
| poreznik II |  |
| ovlašteni zemljišnoknjižni referent II |  |
| administrativni tajnik predsjednika RH, predsjednika i potpredsjednika Vlade, predsjednika i potpredsjednika Hrvatskoga sabora, predsjednika Ustavnog suda, predsjednika Vrhovnog suda |  |
| viši policijski tehničar |  |
| nadzornik u Sustavu 112 (DUZS) |  |
| nadzornik pravosudne policije |  |
| viši operater u Državnom centru 112 (DUZS) |  |
| viši tehničar (DUZS) |  |
|  |  |
| **Potkategorija – viši referent** |  |
| viši referent | 1. |
| inspektor III |  |
| viši matičar |  |
| administrativni tajnik dužnosnika – ostali |  |
| administrativni tajnik glavnih rukovoditelja |  |
| carinik III |  |
| poreznik III |  |
| viši sudski referent |  |
| voditelj smjene |  |
| stariji pravosudni policajac |  |
| glavni dežurni službenik u otvorenoj kaznionici |  |
| stražar (straža Hrvatskoga sabora) |  |
| referent (dvorana Hrvatskoga sabora) |  |
| policijski tehničar |  |
| operater – analitičar |  |
| tehničar/instruktor/ispitivač tehnike u DUZS |  |
| ovlašteni geodetski referent |  |
| ovlašteni katastarski referent |  |
|  |  |
| **Potkategorija – referent** |  |
| referent | 1. |
| matičar |  |
| sudski referent |  |
| administrativni tajnik |  |
| pravosudni policajac |  |
| pomoćni dežurni u otvorenoj kaznionici |  |
| pomoćni odgajatelj u odgojnom zavodu |  |
| strukovni učitelj u kaznenom tijelu |  |
| medicinski tehničar u kaznenom tijelu |  |
| veterinarski tehničar u kaznenom tijelu |  |

Uredba, NN 77/2007-2420
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)